Document ID: 32006D0506

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Ιουλίου 2006
για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα
[κοινοποιηθείσα υπό τον αριθμό Ε(2006) 3257]
(Κείμενο που παρουσιάζει ενδιαφέρον για τον ΕΟΧ)
(2006/506/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
την οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (3), και ιδίως το άρθρο 66 παράγραφος 2,
Εκτιμώντας τα ακόλουθα:
(1)
Κατόπιν της εμφάνισης εστίας γρίπης των πτηνών υψηλής παθογονικότητας του υποτύπου H5N1 σε σμήνος πουλερικών στην επικράτειά της, η Ουγγαρία έλαβε τα κατάλληλα μέτρα όπως προβλέπονται στην απόφαση 2006/415/ΕΚ της Επιτροπής, της 14ης Ιουνίου 2006, για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα και για την κατάργηση της απόφασης 2006/135/ΕΚ (4).
(2)
Λόγω της περαιτέρω εξέλιξης της επιδημιολογικής κατάστασης στην Ουγγαρία είναι αναγκαία η παράταση της ισχύος των μέτρων που θεσπίστηκαν για τις περιοχές Α και Β, σύμφωνα με το άρθρο 4 παράγραφος 4 στοιχείο β) σημείο iii) της απόφασης 2006/415/ΕΚ.
(3)
Η Δανία ανακοίνωσε στην Επιτροπή ότι όλα τα μέτρα καταπολέμησης της νόσου που συνδέονται με εστία γρίπης των πτηνών υψηλής παθογονικότητας του υποτύπου H5N1 σε εκμετάλλευση οικόσιτων πουλερικών έπαυσαν να ισχύουν στις 30 Ιουνίου 2006 και ότι, επομένως, τα μέτρα που θεσπίστηκαν σύμφωνα με το άρθρο 4 παράγραφος 2 της εν λόγω απόφασης για τις περιοχές Α και Β δεν είναι πλέον αναγκαία.
(4)
Είναι επομένως αναγκαίο να τροποποιηθούν αναλόγως τα μέρη Α και B του παραρτήματος της απόφασης 2006/415/ΕΚ.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2006/415/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 19 Ιουλίου 2006.

Labels: 3
0
18
6